b'\n_START_ARTICLE_\nAmartya Sen\n_START_SECTION_\nAwal hidup\n_START_PARAGRAPH_\nAmartya Sen lahir dalam sebuah keluarga penganut Hindu kasta Kayastha di Bengal (kini Benggala Barat di India); mereka duduk di kawasan kuarters universiti Shantiniketan. Dia mendapat namanya (\xe0\xa6\x85\xe0\xa6\xae\xe0\xa6\xb0\xe0\xa7\x8d\xe0\xa6\xa4\xe0\xa7\x8d\xe0\xa6\xaf \xc3\xb4morto, "hidup abadi") daripada Rabindranath Tagore, sasterawan terkenal yang turut bekerja dalam universiti ini. Ibu bapanya kelahiran Wari dan Manikganj, Dhaka (kini di Bangladesh); ayah Amartya, Ashutosh Sen, seorang profesor kimia di Universiti Dhaka serta juga Naib Canselor Universiti Delhi selama beberapa tahun, ibunya Amita Sen anak kepada sejarawan  Kshiti Mohan Sen - mereka berpindah ke Benggala Barat pada tahun 1945 berikutan pembahagian India British.'